

**О Б Щ И Н А К Р У Ш А Р И О Б Л А С Т Д О Б Р И Ч**

9410, с. Крушари, тел : 05771/2024, факс 05771/ 2136,

 E-mail krushari@krushari.bg; site: [www.krushari.bg](http://www.krushari.bg/)

 **ПЛАН ЗА ДЕЙСТВИЕ**

 **НА ОБЩИНА КРУШАРИ**

 **В ИЗПЪЛНЕНИЕ НА ОБЛАСТНАТА**

**СТРАТЕГИЯ ЗА ПРИОБЩАВАНЕ**

 **НА БЪЛГАРСКИТЕ ГРАЖДАНИ**

 **ОТ РОМСКИ ПРОИЗХОД И ДРУГИ**

 **В УЯЗВИМО СОЦИАЛНО ПОЛОЖЕНИЕ, ЖИВЕЕЩИ В СХОДНА НА РОМИТЕ СИТУАЦИЯ**

 **ЗА ПЕРИОДА 2024-2027 ГОДИНА**

**I.ВЪВЕДЕНИЕ**

Настоящият план за действие на община Крушари (2024-2027) е документ, задаващ насоките за изпълнение на политиката за социална интеграция на ромите на общинско ниво и е съобразен с Областната стратегия за интегриране на ромите на територията на област Добрич и Националната стратегия на Република България за равенство и участие на ромите (2021-2030)

Планът за действие на община Крушари за интегриране на ромите (2024-2027) отчита ситуацията на тази общност в общината от социално-икономическа и демографска гледна точка. Реализирането на общинската политика за интегриране на маргинализираните групи е непрекъснат процес, инструмент за хармонизиране на местната власт и потребностите на жителите на общината, с цел подобряване благосъстоянието на тези групи .

Планът е отворен и подлежи на допълнение и актуализиране и обхваща следните приоритетни области на действие:

* Образование;
* Здравеопазване;
* Жилищни условия;
* Заетост;
* Върховенство на закона и недискриминация;
* Култура и медии.

Настоящият план за действие задава конкретни насоки за изпълнение на местно ниво на интеграционни политики, насочени към граждани от ромски произход и други граждани в уязвимо социално положение, живеещи в сходна на ромите ситуация на територията на общината, като се цели повишаване тяхното благосъстояние, създаване на условия за включването им във форми на обществения, икономическия, културния и политическия живот, както и подпомагане процеса на развитие на Община Крушари.

**II. АНАЛИЗ НА СИТУАЦИЯТА В ОБЩИНА КРУШАРИ**

 1. Численост и дял на етническите групи според преброяването на населението през 2021 г.

|  |  |
| --- | --- |
| Община Крушари | Численост |
| Общо | З146 |
| Българи | 862 |
| Турци | 1528 |
| Роми | 503 |
| Други | 7 |
| Не се самоопределят | 2 |
| Не желая да отговоря | 9 |
| Включени лица добавени от административни източници, за които липсва информация в използваните при преброяването регистри. | 235 |

*Източник: НСИ*

По неофициална информация и отчитане на различни индикатори от държавни институции, общински учебно-възпитателни заведения и др., делът на ромското население в община Крушари е по-висок. Възможно е част от хората, които околното население назовава, като „роми“ да се самоопределят като българи или турци, което произтича от правото на лицето само да определи етническата си принадлежност или не посочи такава.

Население на община Крушари към 15.05.2024 г. по данни от Главна дирекция ГРАО по постоянен адрес е 6 784, а по настоящ – 4 254.

**III. ПРЕГЛЕД ПО ПРИОРИТЕТИ**

**1. ОБРАЗОВАНИЕ**

Образователната система в община Крушари е оптимално структурирана. Тя включва: СУ “Христо Смирненски“ с. Крушари, ОУ “Васил Левски“ с. Коритен, ОУ “Отец Паисий“ с. Лозенец, ДГ с. Крушари с изнесени групи в селата Коритен, Телериг и Лозенец. В училищата и детската градина на територията на Община Крушари се обучават и възпитават преобладаващ брой деца и ученици от ромски произход, както и от уязвими социални групи. Гарантирането на равен достъп до качествено образование за всяко дете е възможно, чрез интегриране на система от мерки, насочени от една страна към повишаване нивото на образователния процес, а от друга – към по-пълно обхващане на децата и учениците в задължителната предучилищна и училищна възраст в детските градини и училищата. За развитие на условията за равен шанс и приемственост, Община Крушари работи в насока подпомагане на родители от уязвимите групи.

С прилагането на иновативни подходи, педагогическите кадри успяват макар и трудно, да променят съществуващия модел и начин на мислене сред ромското общество. Иновативните методи допринасят за засилване мотивацията за включване на деца и родители от етническите малцинства в училищния живот, да общуват повече на български език и да повишат своята грамотност.

Стремежът на Община Крушари и ръководствата на образователните институции е изграждане на оптимална предучилищна и училищна образователна структура, постигане на максимален обхват на децата в предучилищна и училищна възраст, интегриране в образователната система на деца и ученици от различни етноси, социално уязвими общности и деца нуждаещи се от допълнителна подкрепа, както и осъществяване на плавен преход между различните възрастови етапи на предучилищната и училищна подготовка.

Материалната база, техниката и оборудването в училищата и детската градина се подобрява и модернизира с цел да отговаря на съвременните изисквания и стандарти.

През 2023 г. СУ „Христо Смирненски“ – с. Крушари получи одобрение на подадената концепция за училищен STEM Център за природни науки, изследвания и иновации и очаква финансиране по Национална програма "Изграждане на училищна STEM среда" по Националния план за възстановяване и устойчивост - МОН. Предвиден е изключително просторен STEM център обхващащ общо пет учебни стаи и коридор. Помещенията ще бъдат свързани така, че да бъдат обединени в нова образователна среда. Тук ще се провежда учебна работа по биология и здравно образование, химия и опазване на околната среда, физика и астрономия, математика и информационни технологии. Освен за учебното съдържание по общообразователна подготовка, Центърът ще служи и за работата по разширена подготовка, както и за извънкласни дейности*.*

ОУ „Васил Левски“ с. Коритен има изграден STEM кабинет, който получи одобрение за финансиране, с което ще бъде закупено оборудване и обзавеждане на кабинета.

ОУ „Отец Паисий“ с. Лозенец очаква одобрение на подадена концепция за училищен STEM кабинет.

Предучилищното образование се осъществява в ДГ с. Крушари и изнесените групи към нея в селата Телериг, Лозенец и Коритен, които се посещават от общо 122деца. Преобладаващ е броят на децата от ромския етнос. Разпределението е както следва:

|  |  |
| --- | --- |
|  **Детска градина**  |  **Брой деца** |
| *с. Крушари – основна сграда* |  74 |
| *Изнесена група с. Телериг* | 10 |
| *Изнесена група с. Лозенец* |  22 |
| *Изнесена група с. Коритен* |  18 |
| *Общ брой ДГ с. Крушари* | 122 |

Системно се извършват дейности по подобряване на физическата среда в предучилищното и училищното образование, чрез модернизация и обновяване на материално-техническата база, интериора, обзавеждане, дворните пространства и спортни площадки.

Реновирана е сградата на забавачницата на ИГ с. Коритен към ДГ с. Крушари. Напълно бе подменена покривната конструкция. Цялостното саниране, смяна на дограми и прозорци, външни и вътрешни врати, нови подови настилки във всички спални, занимални, коридори, са част от приложените мерки за енергийна ефективност.

Оформена е входната алея, вътрешния двор, санитарни помещения, които са изцяло пригодени за малките деца. Освен занималня и спалня, за децата е обособен и физкултурно-музикален салон за двигателни активности през зимата и за тържества с родителите през всички сезони.

Децата от ДГ с. Крушари и изнесените групи към нея от селата Коритен, Телериг и Лозенец са обхванати в различни програми по занимания на интереси, където получават подкрепящо развитие и подготовка за начално образование.

През учебната 2023/2024 г продължават дейностите по *Национална програма „Заедно за всяко дете” Модул 2 „Добри практики на взаимодействие с родителите на децата и учениците в задължителна предучилищна и училищна практика”* - приобщаване на родители/семействата към училищния живот и мотивирането им за образованието на техните деца, чрез обучения и групови тренинги; обучения на родителите за разпознаване, превенция и предотвратяване на негативни прояви между децата и учениците – дискриминация, агресия, насилие, тормоз и др.; организиране на инициативи за популяризиране на добри практики във взаимодействието на институциите за обхващане и включване на деца и ученици в образование.

По *Национална програма „Информационни и комуникационни технологии в системата на предучилищното и училищно образование“* в ДГ с. Крушари е предоставен преносим компютър.

В детска градина с. Крушари и изнесените групи към нея, се работи така също и по *Проект „Равен достъп до училищно образование в условия на кризи” – Допълнително обучение по български език за деца от уязвими групи”*, наети двама помощник възпитатели. Реализацията на проекта включва допълнително обучение по български език за деца от уязвимите групи, в това число и от ромската общност.

**Спечелен и реализиран е проект, който включва** доставка и оборудване на преносима площадка по „Безопасност на движението по пътищата“ (БДП)в детската градина;

През 2023г. ДГ с. Крушари реализира дейности в изпълнение на МПС № 46 по проект за средства за физическа активност, физическо възпитание, спорт и спортно-туристическа дейност.

За поредна година ДГ с. Крушари се възползва от Схемите „Училищен плод” и „Училищно мляко”. Основните цели на програмата са подобряване на хранителните навици на децата и учениците в дългосрочен план, чрез повишаване консумацията на плодове, зеленчуци, мляко и млечни продукти при спазване на здравните изисквания; повишаване на информираността на децата, учениците и на техните родители, както и на учителите за принципите за здравословно хранене.

ДГ с. Крушари кандидатства и реализира дейности по програма „Оптимизация на вътрешната структура на персонала”.

Продължават дейностите с включени родители по Плана за взаимодействие с родители, чрез индивидуални и групови форми на сътрудничество. Комуникацията между родители и учители допринася за постигането на положителни резултати в образователно-възпитателната дейност на децата. Дейностите обхващат: разговори – информиране на родителите за детското развитие и поведение, за придобити умения по образователните направления и индивидуални консултации относно затруднения при отглеждането и възпитанието на детето.

Привличането на родителите към целодневния живот на децата им, допринася за по-лесната адаптация и социализация към детската градина, в последствие и към училищната среда. За целта се провеждат родителски срещи, открити педагогически практики, дискусионни форми и тренинги. Участието на родителите в основни и допълнителни форми на педагогическо взаимодействие, модули и занимания по интереси и проектни дейности, както и в организираните празници и развлечения на детската градина е в насока ангажиране и активиране на родителите, формиране на родителски умения.

Най-голямото общинско училище е Средно училище „Христо Смирненски” в с. Крушари с общо 190 ученици от I до XII клас. Учениците посещаващи училището са от тринадесет населени места на община Крушари, извозването им се извършва с училищни автобуси.

В ОУ „Васил Левски” с. Коритен се обучават 29 ученици от две населени места. Осигурен е транспорт за пътуващите ученици и е въведена целодневна организация на учебния процес. От 2013 година то е в списъка на защитените училища.

В ОУ „Отец Паисий” с. Лозенец се обучават 40 ученици от с. Лозенец. Въведена е целодневна организация на учебния процес.

В училищата на територията на община Крушари преобладаващ е броят на учениците от ромския етнос.

Брой на учениците по класове на територията на община Крушари:

|  |  |  |  |
| --- | --- | --- | --- |
| **Брой по класове** | **СУ “Хр. Смирненски“****с. Крушари** | **ОУ “Васил Левски“****с. Коритен** | **ОУ “Отец Паисий“****с. Лозенец** |
| 1 клас | 13 | 8 | 5 |
| 2 клас | 17 | 1 | 9 |
| З клас | 20 | 5 | 4 |
| 4 клас | 16 | 4 | 4 |
| 5 клас | 20 | 4 | 7 |
| 6 клас | 19 | 4 | 7 |
| 7 клас | 15 | 3 | 4 |
| 8 клас | 26 | 0 | 0 |
| 9 клас | 9 | 0 | 0 |
| 10 клас | 18 | 0 | 0 |
| 11 клас | 10 | 0 | 0 |
| 12 клас | 7 | 0 | 0 |
| Общо: | 190 | 29 | 40 |

Отпадането на децата от образователната система е сериозен проблем, създаващ предпоставки за задълбочаване на социалното изключване. Съпоставка на данните от минали периоди показва относително ниско ниво на отпадащите ученици и завишаване на заминаващите за чужбина.

В училищата от общината се реализират дейности за обхващане и превенция от отпадане за учениците - осигуряване на учебници и помагала, транспорт, стипендии за подпомагане на достъпа до образование. Намаляването броя на не обхванатите и отпадащите ученици в задължителна предучилищна и училищна възраст се осъществява и чрез: разработване на механизъм за ежедневно информиране на родителите за отсъствията и закъсненията на децата и учениците; осигуряване на безопасна и сигурна среда (охрана и видеонаблюдение в училищата, превенция срещу агресията); здравно образование и др.

Относно Постановление № 100 от 08.06.2018 г. за създаване и функциониране на Механизъм за съвместна работа на институциите по обхващане и включване в образователната система на деца и ученици в задължителна предучилищна и училищна възраст, със Заповедна началника на РУО - Добрич, в община Крушари са създадени три екипа. Семейства от ромски произход се посещават на адрес, за да се установят причините поради, които децата не посещават редовно училище и детска градина. Целта е да се ограничат случаите на преждевременно отпадане от образователната система. В зависимост от всеки конкретен случай, се предприемат и необходимите мерки за обхващане на децата.

Училищата на територията на Община Крушари, чрез реализирането на проекти и програми работят в посока интегриране на своите ученици от ромски произход и други в уязвимо положение, като основната им цел е мотивирането им за по-голяма отговорност към образователния процес.

Приобщаването на учениците от уязвимите групи и техните родители към образователния процес, адаптиране към училищния живот е сложен процес включващ взаимната работа на община, училищни ръководства и родители.

Дейностите, включени в училищните планове са насочени към осигуряване на приобщаващо образование на учениците от малцинствата, включването им в разнообразни извънучилищни дейности, свързани с техните интереси и желания. Учениците посещават групите с интерес и желание, като това ги приобщава към училище. Формирането на клубове и занимания спомага за по-добрата интеграция на учениците от уязвимите групи, такива от ромски произход и социално слаби семейства.

За учениците се организира и провежда допълнително обучение по учебните предмети с цел превенция на обучителни затруднения и преодоляване на системни пропуски при усвояване на учебното съдържание. Това води до повишаване на самочувствието на по-трудно интегриращите се деца и приобщаването им към училищната общност. В училищата се организират часове за консултации, като педагогическите специалисти оказват непрекъснато съдействие с поставянето на индивидуални задачи и проекти, с цел пълното приобщаване на учениците от ромски произход към цялостния училищен живот.

Със стартиране на учебната година, училищата на територията на община Крушари системно и постоянно участват в различни проекти от национално ниво:

1. **СУ „Христо Смирненски“, с. Крушари -** реализирани проекти през 2023 година:
* Проект „Успех за теб” – МОН
* Национална програма „Оптимизиране на вътрешната структура на персонала” - МОН;
* НП „ИКТ – свързаност” - МОН;
* НП „ИКТ – средства за електронен дневник” - МОН;
* НП „Заедно в изкуствата и в спорта”;
* Проект за предоставяне на средства за подпомагане на физическата култура и спорта по реда на ПМС № 46 от 19.03.2020 г.;
* Занимания по интереси – сформирани пет групи;
* НП „Осигуряване на съвременна, сигурна и достъпна образователна среда”, Модул 2 – „Площадки за обучение по безопасност на движението по пътищата” - МОН;
* Проект „Образование за утрешния ден” – МОН;
* НП „Иновации в действие” – МОН;
* НП „Подкрепа на образователните медиатори и социалните работници” – МОН;
* Проект от Националната кампания „Чиста околна среда” – ПУДООС;
* НП „Изучаване и съхраняване на традициите на Българската армия”, Модул 1 „Разработване на училищни проекти, свързани с изследване на историческото минало на Българската армия”;
* НП „Квалификация на педагогическите специалистите” – МОН.

Дейностите с родителите са в насока сътрудничество и взаимодействие, споделена отговорност за развитието и просперитета на учениците, получаване на педагогическа подкрепа по въпроси свързани с образование и личностно развитие на учениците, както и формиране на положително отношение към училището и мотивация за учене.

1. **ОУ „Васил Левски“, с. Коритен -** реализирани проекти през 2023 година:
* Проект „Равен достъп до училищно образование в условията на криза“ по Оперативна програма „Наука и образование за интелигентен растеж “МОН - обучение на ученици, включително от уязвими групи за придобиване на на умения за обучение от разстояние в електронна среда; обучение на ученици за подготовка за НВО в IV и VII клас; допълнително обучение на ученици за преодоляване на обучителните затруднения по български език и литература, математика в начален и прогимназиален етап на обучение;
* Проект за предоставяне на средства за подпомагане на физическото възпитание и спорта на учениците. Основни дейности са свързани със закупуване на спортни пособия и ползването им в часовете по физическо възпитание.
1. **ОУ „Отец Паисий“, с. Лозенец -** реализирани проекти през 2023 година:
* Проект за физическо възпитание и спорт по ПМС №129 от 11.07.2000 г. са закупени спортни уреди и пособия за организиране на спортни дейности;
* „Всеки ученик ще бъде отличник“, финансиран от Тръст за социална алтернатива – Център за междуетнически диалог и толерантност „Амалипе“, като асоциирано училище;
* НП „Заедно в изкуствата и в спорта“ , Модул 1 „Изкуства“;
* НП „Заедно за всяко дете“, модул „Участвай и променяй – родителят, активен партньор в училищния живот“ – инициативи с ученици и техните родители.

За приобщаване на децата и учениците от уязвими групи, стимулирането на творческите им изяви и за повишаване мотивацията им за учене са сформирани групи за занимания по интереси,  в съответствие с желанието на учениците и със съгласието на родителите, както и със спецификата на заниманията и с възможностите на училището.

Дейностите с родителите са в насока сътрудничество и взаимодействие, споделена отговорност за развитието и просперитета на учениците, получаване на педагогическа подкрепа по въпроси свързани с образование и личностно развитие на учениците, както и формиране на положително отношение към училището и мотивация за учене.

**2. ЗДРАВЕОПАЗВАНЕ**

Медицинското обслужване на община Крушари е организирано в лечебни заведения за извънболнична помощ. Специализирана медицинска и болнична помощ се осъществява от МБАЛ в гр. Добрич. На територията на община Крушари общо практикуващите лекари са 4-ма и стоматолог – 1. Здравните пунктове са в добро състояние и снабдени с необходими медикаменти за спешна медицинска и амбулаторна помощ. Здравната служба в с. Коритен е изцяло ремонтирана и оборудвана със стоматологичен кабинет.

Основните фактори за лош здравен статус при ромите са бедност, лоши жилищни и хигиенни условия, по-ниска здравна култура и нездравословен начин на живот. Голям процент от лицата от социално уязвими групи са здравно неосигурени или с прекъснати здравно-осигурителни права, което ги лишава от достъп до публични медицински услуги. Причините за всички видове заболявания се дължат предимно на неправилното и нерационално хранене, неправилен режим на труд и почивка, злоупотреба с алкохол и цигари.

Нередовното плащане на здравните осигуровки поставя уязвимите общности в рискова категория. Висок процент от представителите на уязвимите общности не плащат здравните си осигуровки (заради липса на редовни доходи). Преобладаваща част от общността е безработна, с ниско ниво на образование, няма мотивация и желание за повишаването му. Това в известна степен възпрепятства достъпа до личен лекар и оказва пряко влияние върху развитието на детето. Профилактичните прегледи при деца се извършват от раждането на детето до навършване на 18 годишна възраст. Спазването на честотата на профилактичните прегледи е важна предпоставка за записване на детето в детска градина и училище. Медицинските специалисти работещи на територията на общината, следят за обхвата на деца подлежащи на имунизация съгласно Националния имунизационен календар.

В детската градина и училища на територията на Община Крушари са обособени и оборудвани здравни кабинети, в които работят медицински сестри, назначени от общината. Заболяванията на дихателните пътища са едни от най-честите заболявания в детска възраст. Медицинските специалисти към училища и детска градина на територията на община Крушари следят за редовната имунизация на ромските деца, но срещат трудности поради неконтролируемата миграция на ромските семейства в други общини и чужбина. Провеждат се беседи с родители относно детското здраве и рисковете, които крият острите респираторните заболявания при деца. Във всички учебни заведения на територията на община Крушари има разработени здравни програми, по които се информират децата за предпазване от най-честите заболявания. Периодично се провеждат беседи със здравни специалисти за вредата от най-разпространените рискови фактори – тютюнопушене, злоупотреба с алкохол, нездравословно хранене и за предимствата на здравословния начин на живот.

С цел интервенция и ранно диагностиране на заболяванията сред деца и ученици, предприемане на адекватни мерки за недопускане на усложнения, специалисти по УНГ, очен лекар и хирург извършват профилактични прегледи в образователните институции. Инициативата е на педагогическото ръководство и личен лекар на деца и учениците обучаващи се в съответното училище и детска градина. Родителите са информират, подават се указания за лечение и последващ преглед.

Бременните жени от уязвимите групи попадат в особено рискова категория. Частични са посещенията при гинеколог, само при необходимост. Предвид специфичния начин на живот те пренебрегват редовното посещение на женски консултации, с което поставят бременността в риск. Личният лекар се посещава преди настъпване на раждането, за изследването ЕКГ и разчитане. Като цяло регистрирането на новородените при личен лекар е веднага след изписването им от болницата. Редовното посещение на детската консултация и профилактичните прегледи на учениците са необходимо условие за получаване на социални помощи, месечни добавки за отглеждане на дете, посещение на дете в детска градина или училище, участие на дете в екскурзия.

Във връзка с превенцията на заболеваемостта сред населението на общината , личните лекари организират профилактични прегледи от специалисти /кардиолог, невролог, очен лекар, гинеколог и др./ в здравните служби по места със съдействието на кметове и кметски наместници. Здравни беседи със съдействие от страна на личните лекари се провеждат в детска градина, училища, работни колективи и пенсионерски клубове на територията на община Крушари.

Медицинското обслужване на населението живеещо в отдалечени райони, където лисва здравен пункт, се извършва по домовете. Осъществяват се профилактични прегледи, провеждат се имунизации, вземане на биологичен материал за лабораторно изследване.

Най-често срещаните болести са така наречените социално значимите заболявания: сърдечно-съдови заболявания /хипертонична болест, исхемична болест на сърцето, мозъчен инсулт, диабет, хронични болести на дихателната система, психични заболявания. Водеща роля за възникването им имат възрастта, условията на средата и начинът на живот: тютюнопушене, злоупотреба с алкохол, нервно напрежение, намалена двигателна активност и др. Представителите на уязвимите групи се сблъскват с трудности при профилактиката и ранното диагностиране на често срещаните заболявания, като сърдечно-съдовите, онкологични и белодробни.

 Преобладаваща част от възрастното население живее в отдалечените райони на общината, където липсва здравна служба и медицинското обслужване е затруднено. Личните лекари макар и трудно се стремят да изпълнят задълженията си към своите пациенти, но това понякога е немислимо от физическа гледна точка. Пациенти от уязвимите групи, които са неосигурени в същото време са безработни и без финансови средства, са с изявени заболявания, като хипертония, инсулт, инфаркт и др. Достъпът до медицински услуги на тези лица е затруднено, защото не разполагат с лични лекари. В много случаи медицинските служители практикуващи на територията на общината им оказват финансова и хуманитарна помощ.

Съвместните усилия и ефикасния диалог между личните лекари , органите н местното самоуправление и образователните институции на територията на общината са в насока подобряване на интеграцията на ромите и други уязвими групи в системата на здравеопазването. Дейностите са насочени към подобряване на здравния статус според специфичните потребности на съответната общност, повишаване на здравната култура и осигуряването на достъп до здравна информация, включващи основно елементите на доболничното здравеопазване: редовни медицински прегледи на целевите групи, пред родилна и след родилна помощ и семейно планиране, имунизационни кампании за деца и отношение на предотвратяване на предаваните по полов път заболявания като например НІV/СПИН.

Няма данни за епидемични взривове от заразни заболявания сред ромската общност.

**3. ЖИЛИЩНИ УСЛОВИЯ**

Селата са с добра инфраструктура, която включва асфалтирани и осветени улици, пълно електроснабдяване, водоснабдителна система и мобилно покритие. При една част от ромското население се наблюдава недобро стопанисване на жилищата и околните пространства, както и превръщането на тези пространства в нерегламентирани сметища. Обитават примитивни жилища с лоши материално-битови и санитарно-хигиенни условия. Начинът на живот на ромите да живеят в тясна семейна общност, препятства интеграцията. Важно е да се отбележи и голямата мотивация на друга част от ромите, които полагат усилия и средства за поддръжка на своите жилища.

В община Крушари има населени места с компактно ромско население, което се издържа от работа в селското стопанство, социални помощи и разчита на доходи от близки и роднини работещи в големите градове и чужбина. Поради това при тази етническа група обикновено минимум 2-3 домакинства обитават едно жилище.

По проект "Изграждане на система за соларно улично осветление в община Крушари“ в част от населените места са монтирани соларни осветителни улични лампи, с което се подобриха условията на живот. С изпълнението на проекта община Крушари ще намали енергийните си разходи за улично осветление и негативното влияния върху околната среда чрез намаляване на вредните емисии в атмосферата.

Изградените кътове за игра, отдих и спорт създават приятна обстановка и уютна атмосфера за жителите и гостите на община Крушари.

**4. ЗАЕТОСТ**

Съвместните действия на Община Крушари и Дирекция „Бюро по труда“ са насочени към осигуряване на достъп на лицата от ромски произход и други от уязвимите групи до пазара на труда и включването им в различни инициативи за заетост.

Голяма част от ромското население е функционално неграмотно или с ниска грамотност и култура, което е причина за голямата безработица, оттам – ниски доходи и нисък стандарт на живот. Ранните бракове и високата раждаемост на ромски деца, в семейства с недостатъчни възможности за отглеждане на дете и родителски практики, препятстват социализирането на децата в по-късна възраст.

Лица от ромски произход срещат сериозни затруднения с намирането на постоянна работа поради: неграмотност или ниска степен на образование; ниска или липса на квалификация; липса на трудов стаж и опит; нежелание/липа на мотивация за работа; езикови бариери; негативна нагласа на обществото към тях; липса на трудови навици и дисциплинираност на ромите при изпълнение на задължения по трудов договор.

Безработицата в съчетание с ниски доходи създава сериозен риск за част от ромските общности, които са с ниска конкурентоспособност на пазара на труда. Това са неграмотни роми, лица с ниска квалификация, самотни родители с деца, многодетни семейства, продължително безработни, които постепенно изпадат в зависимост от социалните помощи. Не поддържат редовна регистрация в Дирекциите „Бюро по труда” /ДБТ/, което затруднява включването им в програми за заетост. Тази рискова група се нуждае както от професионално обучение, така и от подкрепа и мотивиране за активно включване на пазара на труда.

 По данни на Дирекция „Бюро по труда“ – Добрич, регистрираните безработни от община Крушари са представени в следната таблица:

 **Регистрирани търсещи работа лица в община Крушари**

|  |  |  |  |  |
| --- | --- | --- | --- | --- |
|  **Година** |  **Пол** | **Възраст** | **Роми** |  **Образование** |
|  | Общо | Ж | М | до 29г. |  | Висше  | Средно |  Основно | Начално |
| Към 31.12.2023г. |  87 |  51 |  36 |  9 |  32 |  2 |  26 |  23 | 8 |
| Към 31.05.2024г. |  127 |  68 |  59 |  14 |  48 |  5 |  26 |  28 |  12 |

Обобщено сравнение на общия дял на регистрираните през 2023г. и тези от 2024г. показва значително повишаване на регистрираните безработни лица търсещи работа от община Крушари.

Съвместните действия на Община Крушари и Дирекция „Бюро по труда“ бяха насочени към осигуряване на достъп на лицата от ромски произход и други от уязвимите групи до пазара на труда и включването им в различни инициативи за заетост.

За периода 2023 г. са реализирани следните проекти:

1. Механизъм „Лична помощ“ по Закона за лична помощ са назначени 12 безработни, които обслужват 12 потребителя;
2. Социална услуга „Асистентска подкрепа“. Назначени социални асистенти - 6 потребители – 14.
3. Проект „Нова възможност за младежка заетост“. По програмата са обхванати 14 младежи.
4. Професионално обучение на безработни лица, регистрирани в Бюрото по труда - „Работник в производството на кулинарни изделия за хранене и развлечения /помощник- готвач/

**5. ВЪРХОВЕНСТВО НА ЗАКОНА И НЕДИСКРИМАНАЦИЯ**

Център за социална превенция, като помощен орган на Местната комисия за борба с противообществени прояви на малолетни и непълнолетни към община Крушари, работи с идеята да повиши нравствената, здравната и образователна култура на деца и родители. Оборудван със съвременна техника, включващи лаптопи и мултифункционален монитор, центърът предлага добри условия за презентации, беседи и лекции по теми свързани с превантивната дейност с малолетни и непълнолетни.

Съвместните усилия на училищните ръководства и обществените възпитатели е в насока превенция на агресивното поведение на подрастващите. Проведени са дискусии с деца и родители относно причините водещи до девиантно поведение на ученици, мотивиране на тяхната социализация, чрез толерантно отношение между отделните групи деца.

ЦСП работи под ръководството на обществени възпитатели и педагогическите ръководства към училища и детска градина на територията на общината.

Създадените добри партньорски взаимоотношения с всички институции, работещи по проблемите на децата, допринасят за постигането на траен ефект от работата с малолетни и непълнолетни извършители на противообществени прояви и престъпления, както и за предотвратяване на отклоняващо се поведение. Съвместните дейности между МКБППМН-Крушари и общинските образователните институции е в насока преодоляване на негативните прояви, насилието и превенция на агресията в ранна детска възраст.

Дейността на МКБППМН при община Крушари е насочена към намаляване на противообществените прояви сред малолетни и непълнолетни. Организират се прожекции във връзка с агресията сред подрастващите. Провеждат се дискусии с деца и родители относно причините за ранно отпадане от училище и консултации за родителската ефективност.

С цел добра комуникация, се провеждат и срещи между ученици от горните класове и прокурори от Окръжната и Районната прокуратура – Добрич. Разискват се теми свързани с противообществените прояви на малолетни и непълнолетни лица, за хулиганските прояви и кражбите, за рисковете пред всеки младеж да попадне в ролята на жертва или извършител на престъпление, за възпитателните мерки и наказанията, за избора да бъдеш добър човек всеки ден. Наблюдава се активност от страна на учениците, които задават много и различни въпроси. Интересуват ги теми, като управлението на автомобили без свидетелство за правоспособност, след употреба на алкохол или наркотици, престъпленията против половата неприкосновеност и фактът, че изнасилването е тежко престъпление с тежки последици, както за извършителя му, така и за жертвата.

**6. КУЛТУРА И МЕДИИ**

На територията на община Крушари има общо седем читалища, вписани в Регистъра на народните читалища към Министерството на културата, както следва :

1. НЧ “Йордан Драгнев - 1894“ – с. Крушари

2. НЧ “Христо Ботев - 1940“ – с. Коритен

3. НЧ “Стефан Караджа - 1936“ – с. Телериг

4. НЧ “Светлина - 1945“ – с. Полковник Дяково

5. НЧ “Втори юни - 2004“ – с. Александрия

6 .НЧ “Асен Златаров - 1962“ – с. Лозенец

7. НЧ “Кирил и Методий – 1941“ – с. Ефрейтор Бакалово

Към всички читалища има сформирани различни самодейни групи, повечето с насоченост към събиране, съхраняване, опазване и представяне на българското народно творчество. Народните читалища се явяват единствените културни институции по селата, които подържат творческия дух и традициите на народа.

Народните читалища на територията на община Крушари са център за общуване и участие в различни творчески занимания и изкуства на хора от различни възрастови групи и етнически общности. Читалището е основен организатор на всички празници и местни събития, чрез културен обмен между групите с различни интереси, произход и среда.

Децата от ромски произход и други уязвими групи традиционно се включват в културните мероприятия организирани от община Крушари, както и в летните и коледни работилници.

По инициатива на МКБППМН-Крушари съвместно с педагогическите ръководства към училища и детска градина се провеждат дейности, чрез които се осъществява привлекателен и мотивиращ процес на образование, възпитание и социализация.

Традиционно се провеждат конкурси на различна тематика, като изработване на великденска украса, мартеници, автентична сурвакница , картичка и коледен сувенир.

С превантивна цел срещу агресията и насилието сред подрастващите, с наблягане върху интелектуалното развитие, социализация и адаптация на децата към околния свят, усъвършенстване на умения, като колективизъм, съпричастност и родолюбие, по случай “Седмицата на гората” деца и ученици от общинските образователни институции засаждат дръвчета в училищния двор и детската градина. Инициативата се осъществява със съдействието на МКБППМН и педагогическите ръководства.

С цел изучаване на природното наследство на общината и стимулиране на здравословен начин на живот, чрез спорт сред природата, се провеждат ученически походи под мотото „Опознай родния край”.

Изграждане на позитивизъм, развиване способностите за възприемане, въображение, наблюдателност и усъвършенстване речта при малките деца, МКБППМН организира за деца и ученици, посещение на изнесени театрални постановки на сцената на НЧ „Йордан Драгнев – 1894“ с. Крушари.

За изпълнение на плана са предвидени форми и механизми за координация и сътрудничество между институциите. Съвместната работа е предпоставка за положителни резултати при интеграцията на ромската общност.